《后和陶诗 其四》
明代·童冀

白日下平陆，北风号枯桑。尘沙动地起，眯目扬秕糠。

我行在中动，况乃久休粮。解装憩逆旅，笛声感山阳。

旧游尽陈迹，抚事增永伤。故山不可见，忧来忽无方。

世事讵有涯，且复陶一觞。

作者简介：浙江金华人，字中州。洪武时征入书馆。与宋濂、姚广孝等相唱和。出为全州教官，官至北平教授。以罪死。有《尚絅斋集》。